
Številka: 10025-88/2026	
Datum: 25. 9. 2026	

Na podlagi 60. člena Zakona o javnih uslužbencih (Uradni list RS, št. 32/25 in 1400/26; v nadaljnjem besedilu: ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) Ministrstvo za demografijo, družino in socialne zadeve, Štukljeva cesta 44, 1000 Ljubljana, objavlja prosto delovno mesto 


PODSEKRETAR v Sektorju za upravljanje izvajalskih organizacij v Direktoratu za starejše, dolgotrajno oskrbo in deinstitucionalizacijo (šifra DM 10323) – za določen čas

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:
· končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),
· najmanj 6 let delovnih izkušenj,
· državljanstvo Republike Slovenije,
· znanje uradnega jezika,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. 

Za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.


Delovno področje: 
· izvajanje strokovnih nalog in neposredna pomoč pri vodenju na delu delovnega področja ministrstva oziroma notranje organizacijske enote,
· samostojno oblikovanje sistemskih rešitev in drugih najzahtevnejših gradiv,
· vodenje in sodelovanje v najzahtevnejših projektnih skupinah,
· opravljanje drugih nalog podobne zahtevnosti.

Na delovnem mestu se bodo opravljale naslednje ključne naloge:
· spremljanje delovanja izvajalskih organizacij na področju socialnega varstva ter sodelovanje pri pripravi sistemskih rešitev za razvoj kakovostnih in dostopnih storitev.
· priprava strokovnih podlag, analiz, poročil in predlogov ukrepov za oblikovanje, izvajanje in spremljanje politik s področja dela sektorja.
· sodelovanje z izvajalci institucionalnega varstva, drugimi izvajalci socialnovarstvenih storitev, državnimi organi in drugimi deležniki ter koordinacija aktivnosti za učinkovito izvajanje nalog sektorja.
· vodenje oziroma sodelovanje pri pripravi in izvedbi javnih razpisov, razvojnih projektov, pilotnih projektov ter medresorskih in strokovnih delovnih skupin.
· priprava odgovorov na vprašanja državnih organov, mednarodnih organizacij, medijev in drugih deležnikov ter zastopanje stališč ministrstva na strokovnih srečanjih, posvetih in drugih dogodkih.

Zaželena znanja, osebne sposobnosti in veščine ter prednostni kriteriji pri izbiri kandidata:
· poznavanje področja socialnega varstva, dolgotrajne oskrbe in delovanja javne uprave,
· sposobnost samostojnega, odgovornega in natančnega dela,
· razvite analitične, organizacijske in komunikacijske sposobnosti,
· sposobnost priprave strokovnih gradiv ter sodelovanja z različnimi deležniki,
· sposobnost timskega dela, usklajevanja in reševanja zahtevnejših strokovnih vprašanj,
· delovne izkušnje na področju socialnega varstva, dolgotrajne oskrbe ali javne uprave,
· izkušnje pri pripravi predpisov, strokovnih podlag ali vodenju upravnih postopkov,
· izkušnje s koordinacijo projektov, delovnih skupin ali sodelovanjem z izvajalskimi organizacijami,
· aktivno znanje angleškega jezika.

Prijava mora vsebovati:
1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven izobrazbe, smer ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu  ter navede raven zahtevnosti dela (raven zahtevane izobrazbe za opravljanje dela),
3. izjavo kandidata, da:
· je državljan Republike Slovenije,
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
4. izjavo kandidata, da za namen tega postopka dovoljuje organu, ki objavlja postopek, pridobitev podatkov iz uradne evidence.

Zaželeno je, da prijava vsebuje izpolnjen obrazec iz priloge ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo na delovnem mestu podsekretar opravljal glede na uradniški naziv podsekretar.

Izhodiščni plačni razred delovnega mesta je 28. plačni razred (2.810,34 EUR bruto), pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT). 

Z izbranim kandidatom bo sklenjeno delovno razmerje za določen čas, za čas nadomeščanja začasno odsotnega javnega uslužbenca, predvidoma do 4. 6. 2030, s polnim delovnim časom in trimesečnim poskusnim delom. Izbrani kandidat bo delo opravljal v poslovnih prostorih Ministrstva za demografijo, družino in socialne zadeve, Štukljeva cesta 44, 1000 Ljubljana.

V izbirni postopek se v skladu s 65. členom ZJU-1 ne uvrsti kandidat, ki pošlje prijavo prepozno, kandidat, ki pošlje nepopolno prijavo ter kandidat, ki na dan izteka roka za vložitev prijave ne izkazuje izpolnjevanja natečajnih pogojev.
 
Kandidat vloži prijavo v pisni obliki, ki jo pošlje v zaprti ovojnici z označbo »za prosto delovno mesto podsekretar v Sektorju za upravljanje izvajalskih organizacij v Direktoratu za starejše, dolgotrajno oskrbo in deinstitucionalizacijo (šifra DM 10323)«, in sicer v roku 15 dni po objavi na spletišču državne uprave GOV.SI ter na Zavodu Republike Slovenije za zaposlovanje, na elektronski naslov organa: gp.mddsz@gov.si, pri čemer veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na navedeni elektronski naslov, ni bila vložena.
  
Obveščanje v postopku poteka po elektronski poti na elektronski naslov kandidata, s katerega je poslal prijavo na prosto delovno mesto, ali ki ga je za namen obveščanja v postopku navedel v prijavi.

Informacije o izvedbi postopka dobite pri Ani Pirkovič na tel. št. (01) 369 79 48, o delovnem področju pa pri Klemnu Jerincu na tel. št. (01) 369 75 84.

V tem besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.	

